
PRIĖMIMO IR INTEGRACIJOS AGENTŪROS
PROJEKTO „PRIĖMIMO SISTEMOS STIPRINIMAS“ NR. PMIF-1.06-V-02
MOBILIOS KOMANDOS SOCIALINIO DARBUOTOJO
PAREIGYBĖS APRAŠYMAS

I SKYRIUS
PAREIGYBĖ

1. [bookmark: _GoBack]Priėmimo ir integracijos agentūros (toliau – Agentūra) projekto „Priėmimo sistemos stiprinimas“ Nr. PMIF-1.06-V-02 mobilios komandos socialinio darbuotojo (toliau – Projekto mobilios komandos socialinis darbuotojas), dirbančio pagal darbo sutartį, pareigybė priskiriama specialistų pareigybių grupei.
2. Pareigybės lygis – A2.
3. Projekto mobilios komandos socialinio darbuotojo pareigybė reikalinga užtikrinti projekto, finansuojamo iš Europos Sąjungos Prieglobsčio, migracijos ir integracijos fondo, veiklų sėkmingą įgyvendinimą.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Projekto mobilios komandos socialinis darbuotojas turi atitikti šiuos specialiuosius reikalavimus:
4.1. turėti ne žemesnį kaip aukštąjį universitetinį socialinio darbo krypties išsilavinimą su bakalauro kvalifikaciniu laipsniu arba aukštąjį koleginį socialinio darbo krypties išsilavinimą su profesinio bakalauro kvalifikaciniu laipsniu ar jam lygiavertę aukštojo mokslo kvalifikaciją;
4.2. mokėti valdyti informaciją: ją kaupti, sisteminti, analizuoti, apibendrinti, rengti išvadas bei pasiūlymus; sklandžiai dėstyti mintis raštu ir žodžiu;
4.3.  mokėti dirbti Microsoft Office programiniu paketu;
4.4. savo profesinėje veikloje vadovautis Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais, reglamentuojančiais prieglobstį gavusių užsieniečių ir nelydimų nepilnamečių užsieniečių apgyvendinimą, socialinių paslaugų teikimą ir socialinę integraciją, taip pat Lietuvos socialinių darbuotojų etikos kodeksu ir pareigybės aprašymu;
4.5. turi turėti teorinių socialinio darbo žinių apie Lietuvos socialinės apsaugos sistemą, socialinės apsaugos sritį reglamentuojančius teisės aktus, žmogaus teises, Europos Sąjungos šalių socialinės paramos sistemas;
4.6. [bookmark: _Hlk28336780]savo įgytomis teorinėmis socialinio darbo žiniomis ir praktiniais socialinio darbo įgūdžiais bei gebėjimais turi nuolat dalintis su savo kolegomis, individualios priežiūros darbuotojais, socialinio darbo studentais ir kitais socialinį darbą dirbančiais asmenimis;
4.7. [bookmark: part_6b1bab9ba0eb4435a5767be1480b1370]turi gebėti tiksliai vertinti žmogaus socialinę situaciją, veiksmingai bendrauti su asmeniu ir jo aplinka, efektyviai organizuoti žmogiškuosius, finansinius bei kitus galimus išteklius, organizuoti socialinį darbą ir socialinių paslaugų teikimą;
4.8. turi atsižvelgti į kliento individualumą, vadovautis jo poreikiais ir parinkti tokius socialinio darbo metodus bei socialines paslaugas, kurios geriausiai tiktų spręsti konkrečias kliento, jo šeimos ar bendruomenės socialines problemas ir geriausiai atitiktų jų interesus.
4.9. turi pasižymėti tokiomis savybėmis kaip tolerancija, geranoriškumas, atsakingumas, kūrybiškumas bei iniciatyvumas;
4.10. savo veikloje turi vadovautis šiomis vertybinėmis nuostatomis: 
4.10.1. [bookmark: part_fbefe1b6e9cb45939d69174a34f93cfd]gerbti savo klientus ir vertinti kiekvieno iš jų unikalumą;
4.10.2. [bookmark: part_d5ee11f823c54fc198d148ade86b263b]būti empatiškas, stengtis suprasti kiekvieną klientą ir jam padėti;
4.10.3. [bookmark: part_861366c332624f1885c10e3d47e79214]vertinti visus klientus vienodai ir teikti jiems pagalbą nepriklausomai nuo jų socialinės padėties, tikėjimo, lyties, rasės, įsitikinimų ar pažiūrų;
4.10.4. [bookmark: part_267498f2cb3c4516b31e36b893866cb5]pasitikėti savo klientu, būti objektyviu priimant sprendimus, nesivadovauti išankstinėmis nuostatomis;
4.10.5. [bookmark: part_74560a7268004659b30005c7bdf749be]sukurti bendradarbiavimo su klientu santykius, į jo socialinių problemų sprendimą įtraukiant jį patį, jo šeimą, bendruomenę;
4.10.6. laikytis konfidencialumo, apie klientą žinomą informaciją teikiant tik įstatymų numatytais atvejais ir tik siekiant apginti geriausius kliento interesus.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Projekto mobilios komandos socialinis darbuotojas pagal poreikį vyksta į Vilniaus, Ruklos ir Pabradės priėmimo centrus ar kitus Agentūros nuolatinius ar laikinus padalinius ir ten atlieka šias funkcijas: 
5.1. dirba su Agentūroje įdiegtomis dokumentų valdymo ir kitomis informacinėmis sistemomis;
5.2. vykdo užsieniečių priėmimą, pirminį socialinių poreikių vertinimą bei teikia socialinę pagalbą jų gyvenamojoje vietoje ar kitose paskirtose vietose; 
5.3. organizuoja kambarių paruošimą užsieniečių apgyvendinimui;
5.4. vykdo užsieniečių priėmimą ir apgyvendinimą; 
5.5. pateikia užsieniečiams pasirašyti būtinus dokumentus;
5.6. atlieka užsieniečių pažeidžiamumo vertinimą, nelydimų nepilnamečių amžiaus nustatymo vertinimą, rengia išvadas ir sudaro individualius pagalbos planus;
5.7. atvykusiems užsieniečiams veda įvadinius užsiėmimus ir supažindina su tvarkomis;  
5.8. koordinuoja užsieniečių aprūpinimą drabužiais, avalyne, buities reikmenimis ir higienos priemonėmis pagal nustatytus normatyvus;
5.9. rengia įsakymų projektus, informacinius pranešimus ir kitus dokumentus pagal kompetenciją;
5.10. tarpininkauja su valstybės ir savivaldybių institucijomis paslaugų teikimo klausimais;
5.11. bendradarbiauja su nevyriausybinėmis organizacijomis užimtumo, socialinės pagalbos ir paramos klausimais;
5.12. organizuoja užsieniečių palydėjimą ir teikia konsultacijas socialiniais bei kitais su integracija susijusiais klausimais;
5.13. organizuoja užsieniečių susirinkimus, užimtumo veiklas ir renginius;
5.14. organizuoja bendro naudojimo patalpų tvarkymą, įtraukiant centro gyventojus;
5.15. nustato užsieniečių poreikius, sprendžia socialines problemas ir ugdo socialinius įgūdžius;
5.16. informuoja atsakingus darbuotojus apie užsieniečių pasišalinimą iš Agentūros patalpų teisės aktų nustatyta tvarka;
5.17. supažindina užsieniečius su vidaus tvarkos taisyklėmis, jų teisėmis ir pareigomis;
5.18. prižiūri, kad užsieniečiai laikytųsi vidaus tvarkos taisyklių, ir informuoja atsakingus asmenis apie jų pažeidimus;
5.19. dalyvauja sprendžiant konfliktines situacijas;
5.20. užtikrina nelydimiems nepilnamečiams užsieniečiams pagalbą buities klausimais, koordinuoja laikinosios globos organizavimą, atstovauja jų interesams pagal suteiktus įgaliojimus ir teikia pasiūlymus dėl jų poreikių tenkinimo;
5.21. imasi skubių, neatidėliotinų ir teisės aktuose nustatytų veiksmų nelaimingų atsitikimų, smurto ar kitų ekstremalių situacijų atvejais;
5.22. teikia metodinę pagalbą ir, esant poreikiui, pavaduoja kitus Agentūros socialinius darbuotojus;
5.23. nuolat tobulina profesinę kompetenciją;
5.24. neperžengia savo kompetencijos ribų spręsdamas problemas ir priimdamas sprendimus;
5.25. pagal kompetenciją vykdo kitus teisėtus Agentūros direktoriaus ar tiesioginio vadovo pavedimus.

